
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1442 

9 Αυγούστου 2007 


ΑΠΟΦΑΣΕΙ Σ 

Αριθμ. 6741 

Τροποποίηση Οργανισμού Εσωτερικής Υπηρεσίας του 
Πνευματικού Κέντρου Δήμου Ασπροπύργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των Θεμάτων για 
την Τοπική Αυτοδιοίκηση και άλλες διατάξεις», 

2. Τις διατάξεις του άρθρου 12 του ν. 1188/1981 «Περί 
Κύρωσης του Κώδικα περί καταστάσεως προσωπικού 
των Ο.Τ.Α.» όπως τροποποιήθηκε από τις διατάξεις του 
άρθρου 26 του ν. 1832/1989 και αντικαταστάθηκε από 
τις διατάξεις της παρ. 5 του άρθρου 8 του ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδι¬ 
οίκηση και άλλες διατάξεις», 

3. Τις διατάξεις του άρθρου 234 του ν. 3463/2006 
«Κύρωση του Κώδικα Δήμων και Κοινοτήτων», 

4. Τις διατάξεις του άρθρου 106 του ν. 2362/1995 «Περί 
Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις», 

5. Τις διατάξεις των άρθρων 27 και 28 του ν. 3202/2003, 

6. Τις σχετικές διατάξεις του ν. 2190/1994 που ισχύουν 
και για τους υπαλλήλους των Ο.Τ.Α. και άλλες διατάξεις, 
περί υπαλλήλων Ο.Τ.Α., 

7. Την υπ’ αριθμ. 24/2007 απόφαση του Διοικητικού 
Συμβουλίου του Πνευματικού Κέντρου Δήμου Ασπρο- 
πύργου περί τροποποίησης του ισχύοντος Οργανισμού 
Εσωτερικής Υπηρεσίας της, 

8. Την υπ’ αριθμ. 186/2007 απόφαση του Δημοτικού Συμ¬ 
βουλίου Δήμου Ασπροπύργου περί έγκρισης τροποποίησης 
του Οργανισμού Εσωτερικής Υπηρεσίας του Ν.Π.ΔΔ. με την 
επωνυμία Πνευματικό Κέντρο Δήμου Ασπροπύργου, 

9. Το υπ’ αριθμ. 32/2/26.6.2007 Πρακτικό του Υπηρε¬ 
σιακού Συμβουλίου Ο.Τ.Α. Δυτ. Αττικής, με το οποίο 
γνωμοδοτεί ομόφωνα υπέρ της τροποποίησης του 
Οργανισμού Εσωτερικής Υπηρεσίας του Πνευματικού 
Κέντρου Δήμου Ασπροπύργου, 

10. Την υπ’ αριθ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί με¬ 


ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης και Δ/σης Αν.Αττικής- 
Δυτ.Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β/18.11.2003), αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Πνευματικού Κέντρου Δ. Ασπροπύργου, σύμφωνα 
με τις υπ’ αριθμ. 24/2007 και 186/2007 αποφάσεις του 
Διοικητικού Συμβουλίου του Πνευματικού Κέντρου Δή¬ 
μου Ασπροπύργου και του Δημοτικού Συμβουλίου Δή¬ 
μου Ασπροπύργου, αντίστοιχα, και κατόπιν σύμφωνης 
γνωμοδότησης του Οικείου Υπηρεσιακού Συμβουλίου, 
όπως κατωτέρω: 

Αρθρο Ιο 

Η Συγκρότηση των υπηρεσιών του Πνευματικού Κέ¬ 
ντρου Δήμου Ασπροπύργου έχει ως εξής: 

I. ΓΡΑΜΜΑΤΕΙΑ ΠΡΟΕΔΡΟΥ ΔΙΟΙΚΗΤΙΚΟΥ ΣΥΜΒΟΥΛΙ¬ 
ΟΥ Π. κ. 

II. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙ¬ 
ΩΝ. 

III. ΤΜΗΜΑ ΜΟΡΦΩΤΙΚΩΝ ΔΡΑΣΤΗΡΙΟΤΗΤΩΝ. 

IV. ΤΜΗΜΑ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ. 

Αρθρο 2ο 

I. ΓΡΑΜΜΑΤΕΙΑ ΠΡΟΕΔΡΟΥ Δ.Σ. 

Προΐσταται υπάλληλος κλάδου ΠΕΙ ή ΠΕ2 ή ΠΕ10 ή 
ΤΕ17 ή ΔΕΙ. 

1) Γ ραφείο Προέδρου - Αντιπροέδρου Δ.Σ.. 

(Με αρμοδιότητες ενός ιδιαίτερου γραφείου). 

Στο Ιδιαίτερο Γ ραφείο Προέδρου-Αντιπροέδρου Δ.Σ. 
υπάγονται οι υπηρεσίες: 

α) Δημοτικής Φιλαρμονικής. 

β) Συνόλων Παραδοσιακής Μουσικής 

II. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ. 

Προΐσταται υπάλληλος κλάδου ΠΕΙ ή ΠΕ2 ή ΠΕ10 ή 

ΤΕ17 ή ΔΕΙ. 

1) Γραφείο Διοικητικών - Διοικητικού Συμβουλίου, με 
υπηρεσίες: 

α) Διευθέτησης αποφάσεων Διοικητικού Συμβουλίου 
(και Εκτελεστικής Επιτροπής εφ’ όσον προβλέπεται στο 
καταστατικό του Ν.Π.). 

β) Εξυπηρέτησης κοινού (Διάθεση αιθουσών ευθύνης 
του Π.Κ. κλπ). 

γ) Πρωτοκόλλου (εισερχόμενων - εξερχόμενων εγ¬ 
γράφων). 

δ) Τηλεφωνικού Κέντρου. 

2) Γ ραφείο Οικονομικών, με υπηρεσίες: 

α) Εσόδων και Εξόδων / Εκκαθαρίσεως δαπανών και 
εντολών. 

β) Προϋπολογισμού - Απολογισμών οικονομικών 
ετών. 

γ) Προμηθειών - Μισθώσεων - Έργων και Εργασι¬ 
ών. 

δ) Μισθοδοσίας και Ασφαλιστικών Θεμάτων. 

(Η ταμειακή διαχείριση θα διεξάγεται από την αντί¬ 
στοιχη υπηρεσία του Δήμου, σε συνεργασία με το Γ ρα¬ 
φείο Ν.Π.Δ,Δ. του Δήμου). 

3) Γ ραφείο προσωπικού: 

α) Υπαλλήλων με σχέση εργασίας Δημοσίου Δικαί¬ 
ου. 

β) Υπαλλήλων με σχέση εργασίας Ιδιωτικού δικαίου. 

4) Γ ραφείο Κλητήρων-Θυρωρών, με υπηρεσίες: 

α) Διεκπεραίωσης εισερχόμενων - εξερχόμενων εγ¬ 
γράφων, παροχής πληροφοριών. 

β) Καθαρισμού και φύλαξης κτιρίου Π. Κ. (και λοιπών 
κτιρίων αρμοδιότητάς του), 
γ) Αποθήκευσης και διαχείρισης υλικών. 

III. ΤΜΗΜΑ ΜΟΡΦΩΤΙΚΩΝ ΔΡΑΣΤΗΡΙΟΤΗΤΩΝ. 
Προΐσταται υπάλληλος κλάδου ΠΕΙ ή ΠΕ2 ή ΠΕΙ0 ή 

ΤΕ17 ή ΔΕΙ. 

1. Γραφείο Δημοτικού Ωδείου, με υπηρεσίες: 
α) Εξυπηρέτησης σπουδαστών (γραμματεία), 
β) Σχολών και τμημάτων μουσικής. 

γ) Λοιπών μουσικών συνόλων. 

2. Γ ραφείο τμημάτων εκμάθησης παραδοσιακών χο¬ 
ρών, με υπηρεσίες: 

α) Εξυπηρέτησης μελών (γραμματεία), 
β) Τμημάτων εκμάθησης (παιδικών, εφηβικών, ενηλί¬ 
κων). 

γ) Κατασκευής και συντήρησης παραδοσιακών φο¬ 
ρεσιών. 

(Συμπεριλαμβάνεται η κατασκευή Αποκριάτικων στο¬ 
λών, η συντήρηση και επισκευή των στολών της Φιλαρ¬ 
μονικής και παιδικής χορωδίας Δ.Ω.Α.) 

3. Γ ραφείο Εικαστικών εφαρμογών, με υπηρεσίες: 
α) Εξυπηρέτησης μελών (γραμματεία). 

β) Ζωγραφικής. 

γ) Καλλιτεχνικής φωτογραφίας, 
δ) θεατρικής αγωγής και έκφρασης, 
ε) Κινηματογράφου. 

4. Γ ραφείο Δημοτικής Βιβλιοθήκης, με υπηρεσίες: 
α) Εξυπηρέτησης μελών (γραμματεία.) 

β) Καταχώρησης υλικού - Δανεισμού βιβλίων, 
γ) Εκδόσεως βιβλίων - συγγραμμάτων κ.ά. συγγρα¬ 
φικών έργων. 

IV. ΤΜΗΜΑ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ. 
Προΐσταται υπάλληλος κλάδου ΠΕΙ ή ΠΕ2 ή ΠΕΙ0 ή 

ΤΕ17 ή ΔΕΙ. 

1. Γ ραφείο Διοργάνωσης πολιτιστικών εκδηλώσεων. 

2. Γ ραφείο Δημοσίων σχέσεων, με τομείς: 
α) Εκδόσεως διαφημιστικών εντύπων. 

β) Ανάληψης επιχορηγήσεων και λοιπών επιχορηγού¬ 
μενων προγραμμάτων. 


Άρθρο 3ο 

Η οργανική σύνθεση και κατάταξη των θέσεων του 
προσωπικού του Πνευματικού Κέντρου ορίζεται ως 
εξής: 

Α) ΤΑΚΤΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ. 

1. Δύο (2) θέσεις Διοικητικού-Οικονομικού, κλάδου ΠΕΙ 
με βαθμό Δ'- Α'. 

(Η μία θέση μεταφέρθηκε από τον Δήμο με την υπ’ 
αριθμ. 377/24.5.2001 απόφ. Δημάρχου και σύμφωνα με την 
παρ. 4 του άρθρου 12 του ν. 2503/1977 «περί μετατάξεως 
με μεταφορά θέσης και κενώθηκε στη συνέχεια, όταν ο 
υπάλληλος μετετάχθη εσωτερικά σε άλλο κλάδο). 

2. Μία (1) θέση Εφόρου Βιβλιοθηκών, κλάδου ΠΕ2 με 
βαθμό Δ'- Α'. 

3. Μία (1) θέση Καθηγητού, κλάδου ΠΕ10 με βαθμό 
Δ'- Α'. 

4. Μία (1) θέση Διοικητικού - Λογιστικού, κλάδου ΤΕ17 
με βαθμό Δ'- Α'. 

5. Έντεκα (11) θέσεις Διοικητικού - Οικονομικού, κλά¬ 
δου ΔΕΙ με βαθμό Δ'- Α'. 

6. Τρεις (3) θέσεις Εκπαιδευτικού Προσωπικού - Μου¬ 
σικών, κλάδου ΔΕ με βαθμό Δ'- Α'. 

7. Μία (1) θέση Τεχνικού Φωτογραφίας, κλάδου ΔΕ με 
βαθμό Δ'- Α'. 

8. Τρεις (3) θέσεις Κλητήρων - θυρωρών - Γ εν. Καθη¬ 
κόντων, κλάδου ΥΕ1 με βαθμό Ε' - Β'. 

9. Δύο (2) θέσεις Προσωπικού Καθαριότητας, κλάδου 
ΥΕ16 με βαθμό Ε'- Β'. 

Επίσης συστήνονται πέντε (5) επιπλέον τακτικές θέ¬ 
σεις καλλιτεχνικού προσωπικού όπως παρακάτω: 

1. Μία (1) θέση Μουσικού Ενοργανώσεως Πνευστών 
Οργάνων, κλάδου ΔΕ. 

2. Μία (1) Θέση Μουσικού Βυζαντινής Μουσικής, κλά¬ 
δου ΔΕ. 

3. Μία (1) θέση Μουσικού Παραδοσιακών Οργάνων, 
κλάδου ΔΕ. 

4. Δύο (2) θέσεις ΥΕ Εργατών καθαριότητας, κλάδου 
ΥΕ16. 

Β) ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. Μία (1) θέση Χοροδιδασκάλου (πλήρους απασχό¬ 
λησης). 

2. Μια (1) θέση Δασκάλου Κιθάρας (πλήρους απασχό¬ 
λησης). 

Συστήνονται επιπλέον οι ακόλουθες θέσεις, με σχέση 
εργασίας Ι.Δ.Α.Χ. οι οποίες θα καλυφθούν από ισάριθ¬ 
μους υπαλλήλους που ήδη υπηρετούν, βάση των δ/ξεων 
του π.δ/τος 164/2004 : 

3. Τέσσερις (4) θέσεις ΔΕ - Μουσικών (πλήρους απα¬ 
σχόλησης). 

4. Μία (1) θέση ΔΕ - Διοικητικού προσωπικού. 

5. Μία (1) θέση ΥΕ - Κλητήρων / Θυρωρών / Γεν. κα¬ 
θηκόντων. 

6. Δύο (2) θέσεις ΥΕ - Εργατών καθαριότητας. 

Επίσης οι ακόλουθες τρεις (3) θέσεις, με σχέση ερ¬ 
γασίας Ι.Δ.Α.Χ. μεταφέρθηκαν από τον Δήμο μετά από 
την υπ’ αρίθμ. 74/2004 απόφαση Δημάρχου - Προέδρου 
ΔΣ Πνευματικού Κέντρου. Μετά την δημοσίευση στο υπ’ 
αρίθμ. 34/τ.ΝΠΔΔ/17.2.2005 ΦΕΚ μετετάχθησαν στο Π.Κ. 
αντίστοιχοι εργαζόμενοι του Δήμου: 

7. Τρεις (3) θέσεις ΔΕ - Διοικητικού προσωπικού. 

Από την εν λόγω σύσταση δεν προκύπτει επιπλέον 

δαπάνη εις βάρος του προϋπολογισμού του Πνευματι¬ 
κού Κέντρου. 

Γ) ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ. 

Για την αντιμετώπιση εποχιακών ή πρόσκαιρων ή 
άλλων περιοδικών αναγκών, βάσει των διατάξεων του 
άρθρου 21 του ν. 2190/1994 (ΦΕΚ 28/Α/3.3.1994) όπως 
ισχύει μετά τις τροποποιήσεις και συμπληρώσεις των 
ν. 2225/1994, ν. 2247/1994, ν. 2266/1994, ν. 2349/1995, ν. 
2527/1997, ν. 2738/1999 καθώς και του άρθρου 9 του ν. 
3015/2002. 

1. Μία (1) θέση, Διοικητικού - Οικονομικού, κλάδου 

ΠΕΙ. 

2. Μία (1) θέση Διοικητικού - Λογιστικού, κλάδου 
ΤΕ17. 

3. Οκτώ (8) θέσεις, Διοικητικού - Οικονομικού, κλάδου 
ΔΕΙ. 

4. Δύο (2) θέσεις Εργατών Καθαριότητας, κλάδου 
ΥΕ16. 

5. Δύο (2) θέσεις Φυλάκων - θυρωρών - Γ εν. Καθηκό¬ 
ντων, κλάδου ΥΕ1. 

6. Δώδεκα (12) θέσεις Καλλιτεχνικού Προσωπικού, 
κλάδου ΔΕ: 

α. Μία (1) θέση Καθηγητή Ανωτέρων Θεωρητικών 
- Σύνθεσης και ενοργάνωσης Πνευστών Οργάνων, 
β. Μία (1) θέση Καθηγητή Αρμονίου, 
γ. Δύο (2) θέσεις Επιμελητών Πιάνου, 
δ. Μία (1) θέση Δασκάλου Σαξοφώνου, 
ε. Μία (1) θέση συνεργάτη παραδοσιακών οργάνων, 
στ. Μία (1) θέση Δασκάλου Βυζαντινής, 
ζ. Δύο (2) θέσεις Επιμελητών Ειδικού Αρμονίας, 
η. Μία (1) θέση Δασκάλου Βιολιού, 
θ. Μία (1) θέση Καθηγητή Ζωγραφικής, 
ι. Μία (1) θέση Τεχνικού Φωτογραφίας. 

Οι υποψήφιοι των επί μέρους κατηγοριών που θα κα¬ 
θορίζονται με την ανακοίνωση - προκήρυξη του Δημάρ¬ 
χου και Προέδρου Δ. Σ., πρέπει να έχουν τα αντίστοιχα 
προσόντα που απαιτούνται, κάθε φορά για τους υπαλ¬ 
λήλους του ευρύτερου Δημοσίου τομέα, όπως προβλέ- 
πονται ή θα προβλέπονται από νόμους, διατάγματα ή 
Υπουργικές αποφάσεις. 

Άρθρο 4ο 

Οι αρμοδιότητες των υπηρεσιών που αναφέρονται 
στον παρόντα οργανισμό, καθορίζονται ως εξής: 

I. ΓΡΑΜΜΑΤΕΙΑ ΠΡΟΕΔΡΟΥ ΔΙΟΙΚΗΤΙΚΟΥ ΣΥΜΒΟΥ¬ 
ΛΙΟΥ ΠΚ. 

1. Ιδιαίτερο Γ ραφείο Προέδρου Δ.Σ. 

Ρύθμιση προγράμματος Προέδρου - Αντιπροέδρου ΔΣ 
ώστε να υλοποιούνται οι συναντήσεις τους με συνεργά¬ 
τες, εκπροσώπους υπηρεσιών, δημότες ή το προσωπικό 
του Κέντρου. 

Τήρηση αρχείου με αποφάσεις, εντολές, γνωστοποιή¬ 
σεις, αιτήσεις και γενικότερα κάθε θέμα αρμοδιότητας 
του Προεδρείου και των μελών του Συμβουλίου. 

Διεκπεραίωση κάθε εντολής του Προέδρου Δ.Σ. καθώς 
και του Αντιπροέδρου ή άλλων μελών της Διοίκησης, 
σχετικά με την λειτουργία του Πνευματικού Κέντρου, 
την αλληλογραφία τους, τις συναντήσεις τους με τους 
διδάσκοντες στα τμήματα, τους Δημότες κ.λ.π. 

Σύνταξη των Αποφάσεων Προέδρου Δ. Σ. για αρμοδι¬ 
ότητες των υπηρεσιών του Π.Κ. 

(Για τις δαπάνες που πραγματοποιεί το Πνευματικό 
Κέντρο, (π.χ. για αναθέσεις έργων, προμήθειες κ.λ.π.) και 
για θέματα που αφορούν στο προσωπικό του (μισθο- 


δοτικά, ασφαλιστικά, κ.λ.π.) οι αποφάσεις Προέδρου Δ. 
Σ. συντάσσονται με ευθύνη του Οικονομικού τμήματος 
και του Γ ραφείου Προσωπικού, αντίστοιχα). 

Τήρηση σχετικού αρχείου, με τα απομαγνητοφωνη- 
μένα πρακτικά κάθε συνεδρίασης. 

α) Υπηρεσία Δημοτικής Φιλαρμονικής 

Διεκπεραίωση εργασιών για την προετοιμασία των 
εκδηλώσεων που διοργανώνει η Φιλαρμονική καθώς 
και των εκδηλώσεων (άλλων φορέων) στις οποίες συμ¬ 
μετέχει, σε συνεργασία με το Γραφείο διοργάνωσης 
πολιτιστικών εκδηλώσεων του Π.Κ. 

Μέριμνα τακτικής συντήρησης και επισκευής των Μου¬ 
σικών Οργάνων καθώς και των στολών που διαθέτει στο 
βεστιάριό της η Ορχήστρα. 

β) Υπηρεσία Συνόλων Παραδοσιακής Μουσικής. 

Διεκπεραίωση εργασιών για την προετοιμασία των 
εκδηλώσεων που διοργανώνουν τα μουσικά σύνολα 
Παραδοσιακής Μουσικής καθώς και των εκδηλώσεων 
(άλλων μουσικών φορέων) στις οποίες συμμετέχει η 
Ορχήστρα ή η Χορωδία. 

Συνεργασία με το Τμήμα διοργάνωσης εκδηλώσεων 
του Π.Κ. για περιπτώσεις συμμετοχής τους σε λοιπές 
εκδηλώσεις πολιτιστικού περιεχομένου. 

Μέριμνα συντήρησης και επισκευής των Μουσικών 
Οργάνων. 

II. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙ¬ 
ΩΝ. 

1. Γ ραφείο Διοικητικών - Διοικητικού Συμβουλίου. 

α) Διευθέτησης αποφάσεων Δ.Σ. 

Κατάρτιση ημερήσιων διατάξεων για τις συνεδριάσεις 
του Διοικητικού Συμβουλίου (και εφ’ όσον έχει προβλε- 
φθεί στο καταστατικό, της Εκτελεστικής Επιτροπής) 

Έλεγχος έγκαιρης επίδοσης των σχετικών προσκλή¬ 
σεων στα μέλη και συγκέντρωση των στοιχείων και 
εισηγήσεων που είναι απαραίτητα για την πληρότητα 
των θεμάτων. 

Τήρηση πρόχειρων πρακτικών συνεδριάσεων (είτε 
μαγνητοφωνημένων) σύμφωνα με τα όσα ορίζει κάθε 
φορά ο Δ.Κ.Κ. 

Σύνταξη των αποφάσεων που λαμβάνονται και μέρι¬ 
μνα υποβολής τους, στην προϊστάμενη αρχή για έλεγχο 
και έγκριση. 

Ενημέρωση ευρετηρίου αποφάσεων (και εγκρίσεων). 

Τήρηση σε ειδικά ντοσιέ των αποφάσεων που λαμβά- 
νονται, κατά αύξοντα αριθμό απόφασης. 

β) Εξυπηρέτησης κοινού. 

Διάθεση αίθουσας εκδηλώσεων για διάφορες δρα¬ 
στηριότητες καθώς και λοιπών αιθουσών ευθύνης του 

Π.Κ. 

γ) Πρωτοκόλλου εισερχομένων και εξερχόμενων εγ¬ 
γράφων. 

Φροντίδα παραλαβής, πρωτοκόλλησης, συσχέτισης 
και κοινοποίησης των εισερχομένων και εξερχόμενων 
εγγράφων στο αρμόδιο γραφείο για τη διανομή τους 
στις υπηρεσίες του Πνευματικού Κέντρου. 

Τήρηση των σχετικών βιβλίων που προβλέπει ο νό¬ 
μος. 

Δακτυλογράφηση, παραβολή, αναπαραγωγή (φωτοτυ¬ 
πίες) και διεκπεραίωση της αλληλογραφίας του Νομι¬ 
κού Προσώπου, προς και από τις Δημόσιες υπηρεσίες, 
δημότες, κ.λ.π. 

Διενέργεια δημοσιεύσεων και τοιχοκολλήσεων των 
αποφάσεων του Διοικητικού Συμβουλίου και της Εκτε- 

λεστικής Επιτροπής, καθώς και επιδόσεων των προ¬ 
σκλήσεων και ανακοινώσεων όπου απαιτείται. 

Τήρηση του γενικού αρχείου του Νομικού Προσώπου, 
φύλαξη και συντήρηση των εγγράφων των υπηρεσιών 
και αρχειοθέτησή τους. 

γ) Τηλεφωνικού Κέντρου. 

Λειτουργία τηλεφωνικού κέντρου, μηχανήματος τη¬ 
λεομοιοτυπιών, εξυπηρέτηση δημοτών στην παραγωγή 
φωτοαντιγράφων. 

Παροχή πληροφοριών στους δημότες και γενικά στο 
κοινό που προσέρχεται στο ΠΚ προκειμένου να τους 
κατευθύνουν στην ανάλογη υπηρεσία. 

2. Γ ραφείο Οικονομικών. 

α) Υπηρεσία Εσόδων και Εξόδων / Εκκαθαρίσεως δα¬ 
πανών και εντολών. 

Επιμέλεια της εκκαθάρισης πληρωμής κάθε δαπά¬ 
νης. 

Αφορά τον έλεγχο πληρότητας και νομιμότητας των 
δικαιολογητικών και γενικά των παραστατικών στοιχεί¬ 
ων κάθε δαπάνης, εφ’ όσον έχει προβλεφθεί η ανάλογη 
πίστωση στον τρέχοντα προϋπολογισμό. 

Έκδοση χρηματικών ενταλμάτων πληρωμής (βάσει 
τιμολογίων και μισθοδοτικών καταστάσεων). 

Τήρηση των βιβλίων που ορίζει ο νόμος (καθολικό, 
ημερολόγιο, μισθολόγιο, κ.λ.π.) και αρχειοθέτηση όλων 
των χρηματικών ενταλμάτων, σε ειδικά ντοσιέ. 

Έλεγχος των καταχωρημένων εγγραφών σε μηνιαία 
βάση. 

Παραλαβή εισπραχθέντων διδάκτρων από τις υπη¬ 
ρεσίες (Ωδείο, Χορευτικό, κ.λ.π.) και κατάθεσή τους 
στο Ταμείο του Δήμου με τις σύννομες διαδικασί¬ 
ες. 

Διεκπεραίωση κάθε άλλης εργασίας οικονομικής 
φύσεως που αφορά στα τμήματα και τήρηση αρχείου 
καταθέσεων υπέρ Π.Κ. 

β) Προϋπολογισμού - Απολογισμών οικονομικών 
ετών. 

Εισήγηση στοιχείων σχετικά με τις αναμορφώσεις του 
προϋπολογισμού για εγγραφή νέων εσόδων ή χορήγηση 
συμπληρωματικών ή έκτακτων πιστώσεων. 

Συγκέντρωση, έλεγχος και καταχώρηση στα λογι¬ 
στικά βιβλία των αποτελεσμάτων της εκτέλεσης του 
προϋπολογισμού εξόδων, συγκέντρωση του υλικού που 
χρειάζεται για την σύνταξη του απολογισμού εσόδων- 
εξόδων. 

γ) Προμηθειών - Μισθώσεων -Έργων και εργασιών. 

Εκτέλεση των εντολών της Διοίκησης και διενέργεια 
διαδικασιών για την υλοποίηση των απαιτούμενων προ¬ 
μηθειών για την κάλυψη των αναγκών κάθε υπηρεσίας 
του Νομικού Προσώπου. 

Διευθέτηση των απαραίτητων ενεργειών για την κά¬ 
λυψη του κόστους συντήρησης και επισκευής μουσικών 
οργάνων, στολών και λοιπού εξοπλισμού όλων των υπη¬ 
ρεσιών του Νομικού Προσώπου. 

δ) Μισθοδοσίας και Ασφαλιστικών Θεμάτων. 

Έκδοση των χρηματικών ενταλμάτων μισθοδοσίας 
καθώς και των ετησίων βεβαιώσεων αποδοχών για χρή¬ 
ση στην Εφορία, του προσωπικού με σχέση εργασίας 
Ιδιωτικού και Δημοσίου Δικαίου. 

Διεκπεραίωση διαδικασιών για την μηνιαία καταβο¬ 
λή των μισθών στο προσωπικό (είτε αυτό υλοποιείται 
μέσω τραπεζικού λογαριασμού είτε απ’ ευθείας μέσω 
της Δ.Ο.Υ.). 


Διευθέτηση Ασφαλιστικών Θεμάτων και διεκπεραίωση 
κάθε άλλης εργασίας που αφορά στην ασφάλιση του 
προσωπικού. 

3. Γραφείο Προσωπικού. 

α) Υπαλλήλων με σχέση εργασίας Δημοσίου Δικαίου. 

Έκδοση πιστοποιητικών και βεβαιώσεων, τακτικών 
υπαλλήλων. 

Φροντίδα για την κατάρτιση αρχείου με τις σχετικές 
διατάξεις νόμων - Προεδρικών Δ/των. 

Κατάρτιση εισηγήσεων, εκτέλεση των αποφάσεων της 
Διοίκησης, διεκπεραίωση αλληλογραφίας περί διορι¬ 
σμών, προαγωγών, απολύσεων, αποδοχής παραιτήσεων, 
μεταθέσεων, τοποθετήσεων, πειθαρχικού δικαίου, χορη¬ 
γήσεων αναρρωτικών και κανονικών αδειών, παροχής 
κάθε μισθολογικής προσαύξησης κ.λ.π. των τακτικών 
υπαλλήλων του Πνευματικού Κέντρου. 

Προετοιμασία εισηγήσεων προς το Υπηρεσιακό Συμ¬ 
βούλιο για κάθε υπόθεση των υπαλλήλων, που ανήκει 
κατά το νόμο στην αρμοδιότητά του Π.Κ. και δραστη- 
ριοποίηση ανάλογα των αποφάσεων ή γνωματεύσεων 
που αυτό λαμβάνει. 

Κατάρτιση προγραμμάτων εργασίας της υπηρεσίας 
και των υπαλλήλων κατά τις μη εργάσιμες ημέρες και 
ώρες, μετά από σχετική εισήγηση των ενδιαφερομένων 
υπηρεσιών. 

Προετοιμασία εισηγήσεων που αφορούν σε τροπο¬ 
ποιήσεις του ισχύοντος Ο.Ε.Υ. 

Τήρηση μητρώου, ευρετηρίου και ατομικών φακέλων 
του τακτικού προσωπικού. 

β) Υπαλλήλων με σχέση εργασίας Ιδιωτικού δικαίου. 

Έκδοση πιστοποιητικών και βεβαιώσεων, Α.Χ. και εκτά¬ 
κτων υπαλλήλων που έχουν σχέση με την υπηρεσία. 

Τήρηση μητρώου, ευρετηρίου και ατομικών φακέλων 
του ανωτέρω προσωπικού. 

Φροντίδα για τη σύνταξη και τήρηση σε αρχείο των 
συμβάσεων εργασίας του προσωπικού. 

Τήρηση βιβλιοθήκης και σχετικού ευρετηρίου βιβλίων, 
συγγραμμάτων, Φ.Ε.Κ., Νόμων, κ.λ.π. 

Κατάρτιση εισηγήσεων, εκτέλεση των αποφάσεων της 
Διοίκησης, διεκπεραίωση αλληλογραφίας περί διορι¬ 
σμών, προαγωγών, απολύσεων, αποδοχής παραιτήσεων, 
μεταθέσεων, τοποθετήσεων, πειθαρχικού δικαίου. 

Μέριμνα χορήγησης αναρρωτικών και κανονικών αδει¬ 
ών. 

Παροχής μισθολογικών προσαυξήσεων στους υπαλ¬ 
λήλους. 

Προετοιμασία εισηγήσεων που αφορούν σε τροπο¬ 
ποιήσεις του ισχύοντος Ο.Ε.Υ. 

Συνεργασία σε μηνιαία βάση με το αρμόδιο γραφείο 
μισθοδοσίας, προκειμένου να παρέχονται πληροφορίες, 
στοιχεία και κάθε δυνατή βοήθεια για τις αμοιβές του 
προσωπικού. 

4. Γ ραφείο Κλητήρων - Θυρωρών, με υπηρεσίες: 

α) Διεκπεραίωσης εισερχομένων - εξερχομένων εγ¬ 
γράφων. 

Διανομή εγγράφων στις διάφορες υπηρεσίες του Π.Κ., 
στις λοιπές υπηρεσίες του Δήμου, σε δημότες και λοι¬ 
πούς φορείς. 

Φύλαξη κτιρίου, επίβλεψη εισερχομένων στο κτίριο, 
διευκόλυνση μικρών μαθητών. 

Παροχή πληροφοριών στους δημότες και γενικά στο 
κοινό που προσέρχεται στο ΠΚ προκειμένου να τους 
κατευθύνουν στην ανάλογη υπηρεσία. 

β) Καθαρισμού και φύλαξης κτιρίου Π. Κ. (και λοιπών 
κτιρίων αρμοδιότητας του). 

Καθαρισμός εσωτερικών χώρων του κτιρίου και κτι¬ 
ρίων αρμοδιότητας του ΠΚ. 

Μέριμνα για την ρύθμιση των βαρδιών του προσωπι¬ 
κού καθαριότητας με τέτοιο τρόπο ώστε να εξασφα¬ 
λίζεται η καθαριότητα των αιθουσών διδασκαλίας, των 
γραφείων καθώς και των χώρων υγιεινής, δεδομένου 
ότι το Πνευματικό Κέντρο λειτουργεί καθημερινά επί 
12ώρου βάσεως και εκτάκτως Σαββατοκύριακα όταν 
διοργανώνονται εκδηλώσεις ή φιλοξενίες συλλόγων 
- σωματείων και άλλων φορέων. 

γ) Αποθήκευσης και διαχείρισης υλικών. 

Τήρηση του γενικού αρχείου του Νομικού Προσώπου, 
φύλαξη και συντήρηση των εγγράφων των υπηρεσιών 
και αρχειοθέτησή τους (σύμφωνα με το άρθρο 2 του 
π.δ/τος 480/1985). 

Παρακολούθηση των υλικών που έχει προμηθευτεί το 
Π.Κ. και τήρηση των παρακάτω βιβλίων: 

ί) Καταχωρήσεως Προμηθειών, ϋ) Εισερχομένων και 
Εξερχομένων ειδών. 

Παραλαβή των υλικών που προμηθεύεται το Κέντρο 
(με τις υποδείξεις του αρμόδιου γραφείου προμηθειών) 
και φροντίδα για την φύλαξη και διάθεση των ειδών 
αυτών, στις υπηρεσίες με αποδεικτικά παραλαβής. 

III. ΤΜΗΜΑ ΜΟΡΦΩΤΙΚΩΝ ΔΡΑΣΤΗΡΙΟΤΗΤΩΝ 

1. Γ ραφείο Δημοτικού Ωδείου, με υπηρεσίες: 

(Το Ωδείο είναι εγκεκριμένο από το Υπουργείο Πο¬ 
λιτισμού σύμφωνα με την υπ’ αριθμ. Δ/8545/ΦΕΚ375/ 
τ.Β'/24.5.1996 απόφαση). 

α) Εξυπηρέτησης σπουδαστών (γραμματεία). 

Ενημέρωση ειδικών βιβλίων και εντύπων που προβλέ¬ 
πει ο κανονισμός λειτουργίας του Ωδείου, όπως: 

1. Μαθητολόγιο (περιέχει: ονομ/μο του μαθητή, πατρώ¬ 
νυμο ,διεύθυνση, έτος γέννησης, τηλέφωνο, ημερομηνία 
εγγραφής , έτος φοίτησης, ειδικό μάθημα, σχολή, καθη¬ 
γητή και διάφορες παρατηρήσεις), 

2. Παρουσιολόγιο. 

3. Πρωτόκολλο εισερχομένων και εξερχομένων εγ¬ 
γράφων και τήρηση ειδικού αρχείου (αλληλογραφίας με 
ΥΠ.ΠΟ, αιτήσεις προσλήψεων διδακτικού προσωπικού, 
αιτήσεις εγγραφής των μαθητών, αποστολή και επι¬ 
στροφή θεωρημένων μαθητολογίων, γνωστοποιήσεις 
συγκρότησης εξεταστικών επιτροπών, προσκλήσεις 
εκδηλώσεων - σεμιναρίων, κ.λ.π.). 

4. Βιβλιάρια Σπουδών. 

5. Βιβλίο εισπράξεων (καταχωρούνται οι εισπράξεις 
διδάκτρων που υλοποιούνται σε μηνιαία βάση από τη 
Γραμματεία του Ωδείου και κατατίθενται στο Ταμείο 
του Δήμου, με ευθύνη της Οικονομικής Υπηρεσίας του 
Νομικού Προσώπου). 

Σύνταξη σε συνεργασία με τους καθηγητές των προ¬ 
γραμμάτων διδασκαλίας και των εξετάσεων και ρύθμισή 
τους σε περιπτώσεις απουσίας κάποιου διδασκάλου. 

Επίβλεψη για την πιστή τήρηση των προγραμμάτων 
και ρύθμιση λοιπών εργασιών απαραίτητων για την 
απρόσκοπτη υλοποίηση των μαθημάτων του Ωδεί¬ 
ου. 

Διεκπεραίωση εργασιών για την προετοιμασία των 
εκδηλώσεων που διοργανώνει το Ωδείο καθώς και των 
εκδηλώσεων (άλλων Ωδείων, μουσικών σχολών, κ.λ.π. 
μουσικών φορέων) στις οποίες συμμετέχουν τμήματά 
του. 


Συνεργασία με το Τμήμα διοργάνωσης εκδηλώσεων 
του Π.Κ. για περιπτώσεις συμμετοχής τμημάτων του 
Γ ραφείου, σε εκδηλώσεις πολιτιστικού περιεχομένου. 

Παροχή κάθε σχετικής πληροφορίας σε σπουδαστές, 
γονείς και δημότες γενικότερα. 

Εισήγηση θεμάτων σχετικά με την λειτουργία του 
στο Συμβούλιο και μέριμνα υλοποίησης των σχετικών 
αποφάσεων που λαμβάνονται. 

Έχει την ευθύνη της καλλιτεχνικής επιμέλειας όλων 
των εκδηλώσεων, που υλοποιούν τα επιμορφωτικά τμή¬ 
ματα του Πνευματικού Κέντρου. 

Ρυθμίζει τα προγράμματα για την υλοποίηση συνα¬ 
ντήσεων με συνεργάτες, σπουδαστές, εκπροσώπους 
υπηρεσιών, δημότες ή το προσωπικό του Γ ραφείου και 
άλλων υπηρεσιών. 

Τηρεί αρχείο με τις αποφάσεις του ΥΠ.ΠΟ., εντολές 
της διοίκησης, γνωστοποιήσεις, αιτήσεις δημοτών. 

Συντάσσει τις εισηγήσεις για τις συνεδριάσεις του 
Διοικητικού Συμβουλίου. 

Διεκπεραιώνει κάθε εντολή του Προέδρου Δ.Σ. καθώς 
και του Αντιπροέδρου ή άλλων μελών της Διοίκησης, 
σχετικά με την λειτουργία του τμήματος Μορφωτικών 
δραστηριοτήτων. 

Μέριμνα τακτικής συντήρησης και επισκευής των 
Μουσικών Οργάνων ώστε να εξασφαλίζεται η καλή 
λειτουργία τους και η ομαλή διεξαγωγή των μαθη¬ 
μάτων. 

Ενημέρωση του ειδικού προγράμματος μηχανοργά¬ 
νωσης ΟϋΕΟΝ III . Πρόκειται για πρόγραμμα δοίΙνναΐΌ 
(που λειτουργεί μέσω Η/Υ) και χρησιμοποιείται ειδικά 
από Ωδεία, εφόσον τηρεί όλες τις προδιαγραφές και 
τους κανονισμούς που προσδιορίζει το ΥΠ. ΠΟ. σχετικά 
με την λειτουργία των Ωδείων. 

β) Σχολών και τμημάτων μουσικής. 

Πρόκειται για τις σχολές και τα τμήματα στα οποία 
ανήκουν οι σπουδαστές που φοιτούν στο Ωδείο και 
είναι τα εξής: Μουσικής Προπαιδείας, Πιάνου, Κι¬ 
θάρας, Εγχόρδων, Πνευστών, Κλασσικών κρουστών, 
Ακορντεόν, Αρμονίου, Ηλεκτρονικής Μουσικής, Σύν¬ 
θεσης και Ανώτερων Θεωρητικών, Μονωδίας, Βυζα¬ 
ντινής Μουσικής, Παραδοσιακής Μουσικής, Λαϊκών 
Οργάνων. 

γ) Λοιπών μουσικών συνόλων (Παιδικής - Νεανικής 
Χορωδίας, Ορχήστρας εγχόρδων, κ.λ.π.). 

Διεκπεραίωση εργασιών για την προετοιμασία των 
εκδηλώσεων που διοργανώνει το Ωδείο (σε συνεργασία 
με το τμήμα διοργάνωσης εκδηλώσεων του ΠΚ) καθώς 
και των εκδηλώσεων άλλων Ωδείων, μουσικών σχολών, 
κ.λ.π. μουσικών φορέων στις οποίες συμμετέχουν τα 
μουσικά σύνολα του Ωδείου. 

Συνεργασία με το Τμήμα διοργάνωσης εκδηλώσεων 
του Π.Κ. για περιπτώσεις συμμετοχής των μουσικών 
συνόλων, σε λοιπές εκδηλώσεις πολιτιστικού περιεχο¬ 
μένου. 

2. Γ ραφείο τμημάτων εκμάθησης παραδοσιακών χο¬ 
ρών, με υπηρεσίες: 

α) Εξυπηρέτησης μελών (γραμματεία). 

Αρχειοθέτηση των αιτήσεων εγγραφής των μελών των 
τμημάτων, σε ειδικά ντοσιέ και διεκπεραίωση της αλλη¬ 
λογραφίας για προσκλήσεις συμμετοχής του τμήματος 
παραστάσεων σε διάφορες εκδηλώσεις. 

Μέριμνα διευθέτησης εργασιών που αφορούν στην 
υλοποίηση εκδηλώσεων του Χορευτικού. 

Συνεργασία με το αρμόδιο γραφείο διοργάνωσης εκ¬ 
δηλώσεων του Π.Κ. για περιπτώσεις συμμετοχής του 
χορευτικού, σε λοιπές εκδηλώσεις πολιτιστικού περι¬ 
εχομένου. 

Διενέργεια δανεισμού παραδοσιακών στολών, σε σχο¬ 
λεία κ.λ.π. 

Ενημέρωση ειδικών ατομικών καρτελών για τα μέλη 
των τμημάτων. 

Είσπραξη μηνιαίων εισφορών (των μελών) και παρά¬ 
δοσή τους στον αρμόδιο υπάλληλο για την περαιτέρω 
διαδικασία κατάθεσής τους. 

Κατάρτιση (σε συνεργασία με τους διδασκάλους) 
των προγραμμάτων διδασκαλίας και ενημέρωση των 
σπουδαστών σε περίπτωση μη πραγματοποίησης του 
μαθήματος (με τηλεφωνική επικοινωνία μαζί τους και 
ανάρτηση ανακοινώσεων). 

Τήρηση (σε συνεργασία με τους διδασκάλους) δελτίων 
παρουσίας των σπουδαστών. 

β) Τμημάτων εκμάθησης (παιδικών, εφηβικών, ενηλίκων). 

Πρόκειται για τα τμήματα στα οποία ανήκουν τα μέλη 
του χορευτικού ανάλογα με την ηλικία τους. 

Οι χοροδιδάσκαλοι έχοντας στόχο την διατήρηση 
και ανάδειξη της τοπικής και Ελληνικής πολιτιστικής 
κληρονομιάς, ευαισθητοποιούν τα μέλη των τμημάτων 
σε κάθε θέμα που έχει σχέση με την παράδοση (χορό, 
τραγούδι, ήθη-έθιμα, κ.λ.π.). 

γ) Κατασκευής και συντήρησης των παραδοσιακών 
φορεσιών. 

Η συντήρηση και ανανέωση των παραδοσιακών φο¬ 
ρεσιών, είναι σημαντικός τομέας που ολοκληρώνει την 
παρουσία κάθε χορευτικού συγκροτήματος. 

Στο βεστιάριό του με προσεκτική δουλειά και σεβα¬ 
σμό στην παράδοση, συντηρούνται και κατασκευάζο¬ 
νται φορεσιές, με τις οποίες το χορευτικό έχει πάντα 
αξιοπρεπή παρουσία. 

Συμπεριλαμβάνεται η κατασκευή Αποκριάτικων 
στολών, καθώς και η συντήρηση και επισκευή των 
στολών της Φιλαρμονικής και παιδικής χορωδίας 
Δ.Ω.Α. 

3. Γ ραφείο Εικαστικών εφαρμογών, με υπηρεσίες: 

α) Εξυπηρέτησης μελών (γραμματεία) 

Αρχειοθέτηση των αιτήσεων εγγραφής των μελών, 
σε ειδικά ντοσιέ. 

Ενημέρωση ειδικών ατομικών καρτελών για τα μέλη 
των τμημάτων. 

Είσπραξη μηνιαίων εισφορών (των μελών) και παρά¬ 
δοσή τους στον αρμόδιο υπάλληλο της Οικονομικής για 
την περαιτέρω διαδικασία κατάθεσής τους. 

Κατάρτιση (σε συνεργασία με τους δασκάλους) 
των μαθημάτων και ενημέρωση των μελών σε πε¬ 
ρίπτωση μη πραγματοποίησης του μαθήματος (με 
τηλεφωνική επικοινωνία μαζί τους και ανάρτηση 
ανακοινώσεων). 

Διεκπεραίωση της αλληλογραφίας για συμμετοχές 
των μελών σε κοινές εκθέσεις που διοργανώνονται από 
άλλους φορείς ή εκθέσεις που διοργανώνει το Πνευμα¬ 
τικό Κέντρο (σε συνεργασία με τον αρμόδιο γραφείο 
εκδηλώσεων). 

Τήρηση δελτίων παρουσίας των μελών. 

Διενέργεια κάθε εργασίας (σε συνεργασία με τα τμή¬ 
ματα εικαστικών) σχετικά με την προμήθεια ή συντή¬ 
ρηση του εξοπλισμού των τμημάτων, για την ομαλή 
λειτουργία τους. 


Μέριμνα διευθέτησης των εργασιών που αφορούν 
στην υλοποίηση εκθέσεων, παραστάσεων και γενικό¬ 
τερα εκδηλώσεων εικαστικού περιεχομένου, για παρου¬ 
σίαση της δουλειάς των τμημάτων. 

Συνεργασία με το Τμήμα διοργάνωσης εκδηλώσεων 
του Π.Κ. για περιπτώσεις συμμετοχής των υπηρεσιών 
του Γ ραφείου, σε λοιπές εκδηλώσεις πολιτιστικού πε¬ 
ριεχομένου, 
β) Ζωγραφικής. 

Από τις βασικότερες μορφές εικαστικής τέχνης, η 
ζωγραφική βοηθά μικρούς και μεγάλους δημότες, να 
αναπτύξουν την οπτική τους φαντασία, να εξελίξουν 
τις σχεδιαστικές τους ικανότητες και να μυηθούν στην 
ιστορία της τέχνης. 

Τα μαθήματα απευθύνονται σε παιδιά από 6 έως 12 
ετών, εφήβους και φυσικά ενήλικες, 
γ) Καλλιτεχνικής φωτογραφίας 
Με τον όρο φωτογραφία, αναφερόμαστε στη διαδι¬ 
κασία δημιουργίας οπτικών εικόνων μέσω της κατα¬ 
γραφής και αποτύπωσης του φωτός, με φωτογραφικές 
μηχανές. 

Ο κύκλος των μαθημάτων που υλοποιούνται στο Π.Κ. 
διεξάγεται σε ενότητες και προγράμματα δομημένα 
με τέτοιο τρόπο, ώστε τα μέλη να εντρυφήσουν στην 
λήψη φωτογραφικών εικόνων και φυσικά να φτάσουν 
στο σημείο να εκφράζονται μέσω της φωτογραφίας. 
Τα μαθήματα απευθύνονται σε εφήβους και ενήλι¬ 
κες. 

δ) Θεατρικής αγωγής και έκφρασης 
Παραδίδονται μαθήματα υποκριτικής, αυτοσυγκέντρω¬ 
σης, αυτοσχεδιασμού, κινησιολογίας, θεωρίας Θεάτρου. 
Τα προγράμματα έχουν σχεδιαστεί με τέτοιο τρόπο, 
ώστε να καλύπτουν τις ανάγκες των μελών των τμημά¬ 
των ανάλογα με την ηλικία τους, γί αυτό και χωρίζονται 
σε παιδικά και εφηβικά, 
στ) Κινηματογράφου 

Η λεγάμενη έβδομη τέχνη μετά τη γλυπτική, ζω¬ 
γραφική, χορό, αρχιτεκτονική, μουσική και λογοτε¬ 
χνία, έχει μια σημαντική θέση στην συνείδηση των 
δημοτών. Με σκοπό να επιτευχθεί η προβολή πε¬ 
ρισσότερων ποιοτικών και όχι εμπορικών ταινιών, 
η λειτουργία του κινηματογράφου, θα προσφέρει 
σημαντικές υπηρεσίες στα καλλιτεχνικά δρώμενα 
της πόλης. 

4. Γ ραφείο Δημοτικής Βιβλιοθήκης, με υπηρεσίες: 
α) Εξυπηρέτησης μελών (γραμματεία) 

Επικοινωνία με το Υπουργείο Παιδείας και λοιπούς 
φορείς όπως το Εθνικό Κέντρο Βιβλίου, την Εθνική Βι¬ 
βλιοθήκη, κ.ά. με σκοπό την διευκόλυνση και προώθηση 
πρωτοβουλιών για την διάδοση της φιλαναγνωσίας των 
Δημοτών μας. 

Υποδοχή αναγνωστών και παροχή πληροφοριών ώστε 
να διευκολυνθούν στην επιλογή του (των) βιβλίου(ων) 
που επιθυμούν. 

Τήρηση σε ειδική καρτέλα, των στοιχείων του κάθε 
αναγνώστη που επιθυμεί να δανειστεί το(α) βιβλίο(α) 
της αρεσκείας του. 

β) Καταχώρησης υλικού - Δανεισμού βιβλίων. 
Φροντίδα καταχώρησης των νέων τίτλων βιβλίων, στο 
βιβλίο εισαγωγής. 

Συμπλήρωση για κάθε βιβλίο του φύλλου ανάλυσης 
υλικού (ενός ειδικού εντύπου, όπου αναγράφονται τα βα¬ 
σικά στοιχεία του βιβλίου: τίτλος, εκδότης, ημερομηνία 

έκδοσης, τόπος έκδοσης, αριθμός σελίδων, διαστάσεις 
βιβλίου, θεματολογία, κ.λ.π.). 

Ταξινόμηση των βιβλίων σύμφωνα με το διεθνές σύ¬ 
στημα καταλογογράφησης ΟΕίΛ/ΕΥ και τους κώδικες 
ΑΑΩΒ 2. 

Καταχώρηση των στοιχείων αυτών, στο ειδικό βι- 
βλιοθηκονομικό πρόγραμμα που διαθέτει η βιβλιοθή¬ 
κη ΑΒΕΚΤ 4 προκειμένου να παρέχουμε κάθε δυνατή 
πληροφορία σχετικά με τους τίτλους που διαθέτει η 
Βιβλιοθήκη ή άλλων στατιστικών στοιχείων. 

Μετά την καταχώρηση (στο ειδικό πρόγραμμα), επι¬ 
κόλληση (σε αυτό) του αριθμού ταξινόμησης και τοποθέ¬ 
τησή του (ανάλογα την κατηγορία), στην βιβλιοθήκη. 

γ) Εκδόσεως βιβλίων - συγγραμμάτων κ.ά. συγγρα¬ 
φικών έργων. 

Συγκέντρωση κειμένων, άρθρων, ανακοινώσεων και 
γενικά της προς δημοσίευση ύλης σε συνεργασία με 
τους συγγραφείς. 

Διόρθωση δοκιμίων (όσες φορές απαιτείται). 

Συνεργασία με τους αρμόδιους του τυπογραφείου 
στη σελιδοποίηση και παραλαβή των βιβλίων με την 
ολοκλήρωση της διαδικασίας. 

Μέριμνα παρουσίασης - διαφήμισης - διανομής κάθε 
βιβλίου, σε συνεργασία με το συγγραφέα. 

IV. ΤΜΗΜΑ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ. 

Στις γενικές αρμοδιότητες του τμήματος περιλαμ¬ 
βάνονται: 

Η κατάρτιση των σχεδίων του ετήσιου αλλά και 
των μεσοπρόθεσμων προγραμμάτων και εκδηλώσε¬ 
ων που θα διοργανώνει το Πνευματικό Κέντρο και 
ο Δήμος. 

Η παραλαβή των προτάσεων διοργάνωσης πολιτιστι¬ 
κών εκδηλώσεων. 

Ο τυπικός έλεγχος των παραπάνω προτάσεων. 

Η τήρηση αρχείου προτάσεων. 

Ο καταμερισμός των προτάσεων, η επεξεργασία και 
αξιολόγησή τους. 

1. Γ ραφείο Διοργάνωσης πολιτιστικών εκδηλώσεων: 

Στις αρμοδιότητες του γραφείου περιλαμβάνονται: 

Ο συντονισμός των εργασιών και η γραμματειακή 
υποστήριξη για κάθε εκδήλωση που θα διοργανώσει 
το ΠΚ και ο Δήμος. 

Η προώθηση των προτάσεων, μετά από τις σχετικές 
διαδικασίες κοστολόγησης, στα κατά περίπτωση εξου¬ 
σιοδοτημένα όργανα Διοίκησης με σχετική εισήγηση για 
τη λήψη της τελικής απόφασης. 

Η κάθε είδους αναγκαία διαπραγμάτευση για τη βελ¬ 
τίωση των όρων των συμβάσεων για την υλοποίηση του 
προγράμματος, κατά τις οδηγίες της Διοίκησης. 

Η προετοιμασία και η σύνταξη των όρων των σχετικών 
συμβάσεων σε συνεργασία με τον Νομικό Σύμβουλο και 
τις Οικονομικές Υπηρεσίες σε σχέση με τις εισπράξεις 
και τις πληρωμές. 

Η οργάνωση του σχεδίου εφαρμογής για κάθε δράση 
της εκδήλωσης ή του προγράμματος. 

Η παρακολούθηση της ορθής εξέλιξης των εργασιών 
υλοποίησης της εκδήλωσης ή του προγράμματος. 

Η τεχνική υποστήριξη, κάλυψη και μέριμνα για όλες τις 
αναγκαίες διαμορφώσεις και διαρρυθμίσεις των εσωτε¬ 
ρικών ή εξωτερικών χώρων που χρησιμοποιούνται για 
τις εκδηλώσεις. 

Η ευθύνη για τον προγραμματισμό όλων των αναγκαί¬ 
ων προμηθειών για την πραγματοποίηση των εκδηλώ¬ 


σεων (κατάρτιση προγράμματος προμηθειών για την 
έγκαιρη πραγματοποίηση τους). 

Η μέριμνα για την ορθή οργάνωση των εκδηλώσεων. 

Η μέριμνα για την αντιμετώπιση κάθε θέματος που 
αφορά διερμηνεία και μετάφραση σε σχέση με τις εκ¬ 
δηλώσεις. 

Η ευθύνη και ο έλεγχος της πιστής τήρησης των υπο¬ 
χρεώσεων και των αντιπαροχών των τρίτων έναντι του 
Π. Κ. από την εφαρμογή σχετικών προγραμμάτων. 

Ο έλεγχος της ορθής εφαρμογής των συμβάσεων και 
η εκτέλεση των διαδικασιών πιστοποίησης σε συνερ¬ 
γασία με την Οικονομική Υπηρεσία. 

Κάθε άλλο θέμα σχετικό με το αντικείμενο δραστη¬ 
ριότητας του τμήματος. 

Συνεργασία με το Τμήμα Μορφωτικών δραστηριοτή¬ 
των για τη διοργάνωση εκδηλώσεων, στις οποίες συμ¬ 
μετέχουν τμήματά του. 

2. Γ ραφείο Δημοσίων σχέσεων: 

Έχει την ευθύνη για την κατάρτιση της συνολικής 
επικοινωνιακής τακτικής του Π. Κ. και ειδικότερα: 

Την επαφή και συνεργασία με τον έντυπο και ηλε¬ 
κτρονικό Τύπο. 

Την κατάρτιση και υλοποίηση του προγράμματος Δη¬ 
μοσίων Σχέσεων. 

Τον σχεδίασμά, την κατάρτιση και υλοποίηση του 
προγράμματος ενημερωτικών και διαφημιστικών πα¬ 
ρεμβάσεων στην πόλη, αλλά και την ευρύτερη περιοχή 
του Θριασίου, για τα θέματα που αφορούν στις δρα¬ 
στηριότητες του Π. Κ. και του Δήμου γενικότερα. 

Την τήρηση αρχείου συνεργατών καθώς και μηχα¬ 
νογραφημένης λίστας με ονόματα, διευθύνσεις και 
λοιπά στοιχεία Υπουργείων, συμβουλίων, δημοτικών 
και κρατικών εκπροσώπων, επιτροπών, συλλόγων, 
σωματείων, διαφόρων υπηρεσιών και πολιτιστικών 
φορέων. 

α) Τομέας εκδόσεως διαφημιστικών εντύπων. 

Συγκέντρωση και επεξεργασία της σχετικής ύλης για 
την έκδοση διαφημιστικών και λοιπών ενημερωτικών 
εντύπων (κειμένων, άρθρων, ανακοινώσεων) σε συνερ¬ 
γασία με τη διοίκηση και τους τμηματάρχες. 

Συνεργασία με τους αρμόδιους του τυπογραφείου 
στη σελιδοποίηση και παραλαβή των εντύπων από το 
τυπογραφείο. 

Μέριμνα διανομής των εντύπων μέσω των ΕΛ.ΤΑ ή 
οποιουδήποτε άλλου πρόσφορου μέσου. 

Κάθε άλλο θέμα σχετικό με το αντικείμενο δραστη¬ 
ριότητας του γραφείου δημοσίων σχέσεων. 

β) Ανάληψης επιχορηγήσεων και λοιπών επιχορηγού¬ 
μενων προγραμμάτων. 

Κατάρτιση και υλοποίηση προγραμμάτων χορηγιών. 

Επιμέλεια δημιουργικών εργασιών για τις ανάγκες 
του Π.Κ. 

Προετοιμασία εισηγήσεων και παροχή πληροφοριών, 
στο Συμβούλιο για διευκόλυνση στην λήψη αποφάσεων 
σχετικά με καινούργιες δραστηριότητες και προγράμ¬ 
ματα που θα υλοποιήσει το Πνευματικό Κέντρο, πολι¬ 
τιστικού περιεχομένου. 

Ακροτελεύτιο Άρθρο 

Από τις διατάξεις της παραπάνω απόφασης προκαλεί- 
ται επιπλέον δαπάνη στους οικείους Κ.Α. του προϋπολο¬ 
γισμού του Πνευματικού Κέντρου ύψους 178.137,00 ευρώ 

για το τρέχον οικ. έτος και εφόσον πληρωθούν όλες οι 
συνιστώμενες θέσεις και περίπου ποσό 195.950,00 ευρώ 
για κάθε ένα από τα επόμενα έτη όπου θα εγγράφουν 
πιστώσεις στους αντίστοιχους προϋπολογισμούς του 
Πνευματικού Κέντρου Δήμου Ασπροπύργου (άρθρο 27 
ν. 2081/1992, που προστίθεται ως άρθρο 29Α στον ν. 
1558/1985). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 13 Ιουλίου 2007 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

